8. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 63 της 8/25 Απρ. 1959  Περί επεκτάσεως των διατάξεων παρ. 1 και 2 άρθρ. 10 του Ν.Δ. 3871/58 επί ανεγειρομένων οικοδομών εις Θεσσαλίαν και Θήραν δικαιούχων κρατικής αρωγής. Λαβόν υπ’ όψιν εισήγησιν του Υπουργού Εργασίας περί τρόπου εφαρμογής των παρ. 1 και 2 του άρθρ. 10 του Ν.Δ. 3871/58, αποφασίζει όπως η εφαρμογή των διατάξεων των παρ. 1 και 2 του άρθρ. 10 του Ν.Δ. 3871/58 επεκταθή και επί ανεγειρομένων, εις τας σεισμοπλήκτους Θεσσαλίαν και Θήραν, οικοδομών δικαιούχων κρατικής αρωγής, δια την ανέγερσιν των οποίων η σχετική άδεια ή η πρώτη δόσις της αρωγής εχορηγήθη από 1.1.58 και εφεξής. Εκδόσαν προς τούτο την υπ’ αριθ. 63 παρούσαν πράξιν του, κυρωθησομένην δια Νόμου μερίμνη του επί της Εργασίας Υπουργού. Το περί ου η άνω Π.Υ.Σ. άρθρ. 10 Ν.Δ. 3871/58, αφορά μείωσιν της εργοδοτικής εισοφράς υπέρ Ι.Κ.Α. και τινας διευκολύνσεις και απαλλαγάς ως προς αυτήν, ανωτ. σελ. 241.   